Et RCD relæ er en forkortelse for ”Residual Current Device”, der er et andet navn for fejlstrømsafbryder. Afbryderen beskytter dig, hvis der skulle ske fejl i installationen, så du eller andre i husstanden ikke får stød.
Betegnelsen RCD relæ er mest brugt i England, hvor vi i Danmark oftere bruger forkortelserne HFI og HPFI for fejlstrømsafbrydere. Det er lovpligtigt, at du har en fejlstrømsafbryder installeret i din eltavle. I nye installationer skal der være tale om HPFI afbrydere.
Du kan dog opleve, at forkortelsen RCD optræder på din afbryder. Derfor er det en fordel at vide, at det stadig er en fejlstrømafbryder, selvom den engelske betegnelse er angivet.